Document ID: 31997D0275

ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Απριλίου 1997 για την τροποποίηση της απόφασης 93/25/ΕΟΚ σχετικά με την έγκριση ορισμένων μεθόδων επεξεργασίας στόχος των οποίων είναι να εμποδίσουν την ανάπτυξη των παθογόνων μικροοργανισμών των δίθυρων μαλακίων και των γαστερόποδων θαλασσινών (Κείμενο που παρουσιάζει ενδιαφέρον για τον ΕΟΧ) (97/275/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/493/ΕΟΚ του Συμβουλίου, της 22ας Ιουλίου 1991, για τον καθορισμό των υγειονομικών κανόνων οι οποίοι διέπουν την παραγωγή και τη θέση σε εμπορία των αλιευτικών προϊόντων (1), όπως τροποποιήθηκε τελευταία από την οδηγία 96/23/ΕΚ (2), και ιδίως το κεφάλαιο IV σημείο IV. 2 του παραρτήματός του,
Εκτιμώντας:
ότι, με την απόφαση 93/25/ΕΟΚ της Επιτροπής, της 11ης Δεκεμβρίου 1993, με την οποία εγκρίνονται ορισμένες μέθοδοι επεξεργασίας στόχος των οποίων είναι να εμποδισθεί η ανάπτυξη παθογόνων μικροοργανισμών των δίθυρων μαλακίων και των γαστερόποδων θαλασσινών (3), θεσπίζονται τρεις τύποι επεξεργασίας με βάση τη θερμότητα οι οποίοι επαρκούν για τη διασφάλιση της υγιεινής των εν λόγω προϊόντων 7
ότι οι Κάτω Χώρες παρουσίασαν μία παραλλαγή των αναφερομένων στο παράρτημα της απόφασης 93/25/ΕΟΚ μεθόδων επεξεργασίας 7
ότι η μέθοδος επεξεργασίας μελετήθηκε και εγκρίθηκε από την επιστημονική κτηνιατρική επιτροπή 7
ότι είναι απαραίτητο να τροποποιηθεί το παράρτημα της απόφασης 93/25/ΕΟΚ προκειμένου να συμπεριληφθεί και αυτή η μέθοδος επεξεργασίας διά της θερμότητας 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτινιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 93/25/ΕΟΚ με το οποίο εγκρίνονται ορισμένες μέθοδοι επεξεργασίας στόχος των οποίων είναι να εμποδιστεί η ανάπτυξη των παθογόνων μικροοργανισμών των δίθυρων μαλακίων και των γαστερόποδων θαλασσινών τροποποιούνται ως εξής:
στο μέρος Β, προστίθεται το εξής σημείο 3:
«3. - βράσιμο σε ατμό υπό πίεση σε κλειστό δοχείο όπου:
- τηρούνται τουλάχιστον οι απαιτήσεις όσον αφορά τον χρόνο και την εσωτερική θερμοκρασία της σάρκας των μαλακίων που αναφέρονται στο σημείο 1,
- η ομοιογένεια της κατανομής της θερμοκρασίας στον κλειστό χώρο διασφαλίζεται βάσει συγκεκριμένης μεθοδολογίας επικυρωμένης στο πλαίσιο του προγράμματος αυτοέλεγχου.»
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 9 Απριλίου 1997.

Labels: 0
3
17
6